stanford-oval/wikipedia huggingface dataset:
Amanda Rantanen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 11. toukokuuta 1998 (ikä 26)
Syntymäpaikka: Helsinki, Suomi
Pelipaikka: hyökkääjä
Seura
Seura: PK-35
Seurat
| Vuodet | Seura | O | (M) |
| 2016–2017 | HJK | 11 | (2) |
| 2018– | PK-35 | 66 | (41) |
Maajoukkue
| 2020– | Suomi | 2 | (1) |
 Seurajoukkueuran tilastot kattavat vain kansalliset sarjat, päivitetty 2.12.2020.  Maajoukkueuran tilastot päivitetty 24.2.2021.
Amanda Rantanen (s. 11. toukokuuta 1998) on suomalainen jalkapalloilija. Hän pelaa hyökkääjänä Kansallisen Liigan Pallokerho-35:ssä ja debytoi Suomen maajoukkueessa joulukuussa 2020.
Pelaajaura

Rantasen kasvattajaseura on helsinkiläinen Pallokerho-35. Kauden 2015 jälkeen tuolloin B-juniori-ikäinen Rantanen siirtyi Helsingin Jalkapalloklubiin, jossa hän pelasi 11 Naisten Liigan ottelussa kausina 2016–2017.
Kaudeksi 2018 Rantanen palasi Naisten Ykkösessä pelanneeseen PK-35:een. Hänet valittiin samalla kaudella Ykkösen parhaaksi pelaajaksi, ja seuraavalla kaudella 2019 hän oli nostamassa 18 maalillaan ja kapteenina joukkuetta korkeimmalle sarjatasolle. Kaudella 2020 hän teki PK-35:lle liigassa 10 maalia.
Suomen nuorisomaajoukkueissakin pelannut Rantanen pelasi ensimmäistä kertaa naisten maajoukkueessa Edinburghissa 1. joulukuuta 2020 EM-karsintaottelussa Skotlantia vastaan. Lisäajalla kentälle päässyt Rantanen teki ottelun voittomaalin. Maali pääsi ehdolle Urheilugaalan Vuoden sykähdyttävin hetki -kategoriassa. Toisen kerran Rantanen pääsi naisten maaotteluissa vaihdosta kentälle helmikuussa 2021 EM-karsintaottelussa Portugalia vastaan.
Rantanen ei ole pystynyt pelaamaan sitten toukokuun alun 2023 säärien rasitusmurtumien vuoksi.
Yksityiselämä

Rantasen kummatkin vanhemmat ovat entisiä jalkapalloilijoita ja nykyisiä jalkapallovalmentajia: äiti Anne-Maria Weckström pelasi SM-tasolla ja isä Rami Rantanen ammattilaisena Suomessa ja Ruotsissa sekä Suomen maajoukkueessa. Myös hänen enonsa John Weckström ja veljensä Daniel Rantanen ovat jalkapalloilijoita.
Rantanen sairasti vuosina 2016–2017 syömishäiriötä.
Rantanen ja jääkiekkoilija Kristian Vesalainen ilmoittivat tammikuussa 2025 odottavansa lasta, jonka on määrä syntyä kesällä 2025.
Gematria

Jakob Böhmen käyttämän symbolin keskellä on kolmio, jossa tetragrammatonin heprealaisista kirjaimista (JHWH) muodostettu tetraktys.
Gematria tai gimatria (hepr. ‏גימטריה‎ < m.kreik. γεωμετρία, geōmetria) tarkoittaa heprealaista numerologiaa tai lukumystiikkaa. Gematriasta voidaan erottaa kaksi eri suuntausta, mystinen ja  yleinen. Sana juontaa kreikan geometriaa tarkoittavasta sanasta. Vaikka heprealainen gematria on nykyisin tunnetuinta, kreikkalaiselle aakkoselle tarkoitettu gematria eli isopsefia on sitä useita vuosisatoja vanhempaa. On olemassa myös latinalaisille aakkosille sovitettua gematriaa, joka on syntynyt varhaisella keskiajalla tai todennäköisemmin jo antiikin Rooman aikaan.lähde?
Yleinen gematria

Gematriassa jokaisella aakkoston kirjaimella ajatellaan olevan tietty numero- tai lukuarvo. Esimerkiksi Ilmestyskirjan Pedon lukua on yhdistetty eri historiallisiin henkilöihin kuten keisari Neroon, jonka kreikankielinen nimi olisi litteroitu hepreaksi ja kirjaimia vastaavat lukuarvot laskettu yhteen ja saatu summaksi 666. Tämä perustuu siihen, että hepreassa lukuja ilmaistiin kirjaimilla.
Eräs gematrian menetelmiin pohjautuvista väitteistä on, että Raamatun kirjoittajat tunsivat ja kätkivät tekstiin muun muassa sellaisia matemaattisia käsitteitä, joita heillä ei nykyisen tiedon mukaan ollut. Vilnan gaonia, 1700-luvun oppinutta, pidetään usein ajatuksen ensimmäisenä esittäjänä. Hänen mukaansa Ensimmäisen kuninkaiden kirjan kirjoittaja olisi kätkenyt tekstiin piin likiarvon, jossa neljä desimaalia olisi oikein. Kirjassa Hiramin kerrotaan valaneen altaan, jonka halkaisija oli kymmenen kyynärää ja ympärys kolmekymmentä, mistä piin likiarvoksi tulisi kolme. Juutalaisessa traditiossa osissa profeettojen kirjoja sanat luetaan ('qere') toisinaan  eri tavoin kuin ne kirjoitetaan ('ketiv'). Kirjoitetussa muodossa (ketiv) mainittu jae käyttää sanaa KAVA (qof, vav, he) ilmaistessaan altaan ympärysmitan. Kuitenkin sana luetaan (qere) muodossa KAV (qof, vav). Sanan KAVA numerologinen arvo on 111 (qof = 100, vav = 6, he = 5), kun taas sanan KAV arvo on 106 (qof = 100, vav = 6). Jos 111 jaetaan 106:lla ja kerrotaan kolmella, tulos on noin 3,14151.lähde?
Mystinen gematria

Mystinen gematria on heprealainen numerologian muoto, jota käytetään kabbalassa löytämään sanojen salattuja merkityksiä. Gematrian avulla pyritään hahmottamaan kokonaiskuvaa kymmenen sefiran (mon. sefirot), tai jumalallisen tulen, ja 22 heprean aakkosen välillä. Tätä systeemiä on selitetty useissa mystisissä juutalaisissa kirjoituksissa, kuten Zoharissalähde?.
Yksi esimerkki gematriasta ovat 22 monitahokasta. Nämä sisältävät viisi Platonin kappaletta, neljä Keplerin–Poinsot’n kappaletta ja kolmetoista Arkhimedeen kappaletta. Koska heprean aakkosissa on 22 kirjainta, voidaan jokaista kirjainta osoittaa vastaamaan yksi kappale.lähde?
Toinen esimerkki ovat heprealaiset luvut. Vaikka aakkosia on 22, tarvitaan 27 numeraalia (1–9, 10–90 ja 100–900), jotta voidaan muodostaa luvut väliltä 1–999. Puuttuvat viisi kirjainta sopivat yhteen viiden lopetuskirjaimen (sofit) kanssa, tai vaihtoehtoisesti viimeistä kirjainta tavia (jolla on arvo 400) käytetään yhdistelmänä itsensä tai muiden kirjainten kanssa qofista (100) eteenpäin. Näin saadaan merkittyä luku 500 ja tätä suuremmat sataluvut.lähde?
Koodi

Heprealaisten aakkosten numeroarvot
| Arvo | Kirjain | Merkki |
| --- | --- | --- |
| 1 | Alef | א |
| 2 | Beit | ב |
| 3 | Gimel | ג |
| 4 | Dalet | ד |
| 5 | He | ה |
| 6 | Vav | ו |
| 7 | Zajin | ז |
| 8 | Chet | ח |
| 9 | Tet | ט |
| 10 | Jod | י |
| 20 | Kaf | כ, ך |
| 30 | Lamed | ל |
| 40 | Mem | מ, ם |
| 50 | Nun | נ, ן |
| 60 | Samekh | ס |
| 70 | Ajin | ע |
| 80 | Pe | פ, ף |
| 90 | Tsade | צ, ץ |
| 100 | Quf | ק |
| 200 | Resh | ר |
| 300 | Shin | ש |
| 400 | Tav | ת |
| Arvo | Kirjain | Merkki |
| --- | --- | --- |
| 500 | Kaf | ך |
| 600 | Mem | ם |
| 700 | Nun | ן |
| 800 | Pe | ף |
| 900 | Tsade | ץ |
Aiheesta muualla

Raamatun numeriikkaa (Arkistoitu – Internet Archive)
Johdatus gematrian metodeihin
Peter's Gematria Site
Gematria Toolbar (Arkistoitu – Internet Archive) - Internet Exploreriin integroituva gematrinen laskin
Heprean aakkoset suomeksi (sisältää numeroarvot ja symboliset merkitykset)
Kaikille avoin verkkokurssi Gematrian alkeet
Aiheesta muualla > Gematria eri aakkostoissa

Seuraavilla sivuilla on gematrinen taulukko erilaisille aakkosille:
Kreikka
Latina Agrippan Books of Occult Philosophy, 1532
Latina Vanha 24-kirjaiminen englanti
Hans Hildebrand

Hans Hildebrand
Hans Olof Hildebrand Hildebrand (5. huhtikuuta 1842 Tukholma – 2. helmikuuta 1913) oli ruotsalainen historioitsija ja arkeologi.
Hänestä tuli filosofian tohtori Uppsalassa 1866, ja tämän jälkeen hän teki pitkän uran Ruotsin instituutioissa. Oscar Monteliuksen sivulla hän laati uudenaikaisen arkeologisen tutkimusputken Ruotsiin. Hän kritisoi kirjallisten lähteiden käyttöä muinaistutkimuksessa ja oli sitä mieltä, että vain esinelöydöillä pystyttiin todistamaan muinaisia asioita. Hän tuli Ruotsin riksantikvarieksi isänsä Bror Emil Hildebrandin jälkeen 1879.
Teokset

Svenska folket under hednatiden (1866)
Lifvet på Island under sagotiden (1867)
Afrika i våra dagar (1868)
Statens historiska Museum och K. Myntkabinettet (1873)
Den vetenskapliga fornforskningen (1873)
Lärobok i gamla historien (1873)
De förhistoriska folken i Europa (1873-1875)
Folkens tro om sina döda (1874)
Den kyrkliga konsten under Sveriges medeltid (1875)
Sveriges medeltid, senare skedet, 1350--1521 (1876-1877)
Fynden i Troas och Homerus Troja (1878)
Från äldre tider (1882)
The industrial arts of Scandinavia in the pagan time (1883)
Heraldiska studier (1883)
Visby och dess minnesmärken (1892-1893)
Skara domkyrka (1894)
Pentapolis

Pentapolis (m.kreik. Πεντάπολις, ”Viisi kaupunkia”) oli antiikin Kreikassa ja muualla antiikin maailmassa nimitys viiden kaupungin tai poliksen eli kaupunkivaltion liitolle. Tunnetuimmat pentapoliit olivat:
Doorilainen pentapolis: Ialysos, Kameiros, Knidos, Kos ja Lindos (entinen doorilainen heksapolis Halikarnassoksen erottamisen jälkeen)
Filistealaisten pentapolis: Askalon, Ashdod, Ekron, Gath ja Gaza
Fryygian pentapolis: Bruzos, Eukarpia, Hierapolis, Otrus ja Stektorion
Kyrenaika eli Libyan pentapolis: Apollonia, Barke, Euesperides, Kyrene ja Taukheira
Lesboksen pentapolis: Antissa, Eresos, Methymna, Mytilene ja Pyrrha
Pontoksen pentapolis: Apollonia, Istros, Kallatis, Mesembria ja Odessos.
Malagassin luterilainen kirkko

| Fiangonana Loterana Malagasy Malagassin luterilainen kirkko |
| --- | --- |
Suuntautuminen:  luterilainen
Johtaja:  Rev. Dr. David Rakotonirina
Yhteistyötahoja:  Luterilainen maailmanliitto, Kansainvälinen luterilainen neuvosto, Kirkkojen maailmanneuvosto
Toiminta-alue:  Madagaskar, Ranska
Perustettu:  1950
Seurakuntia:  5000
Jäseniä:  3 miljoonaa
Aiheesta muualla
Sivusto
Infobox OKVirheellinen NIMI-arvo: 
Malagassin luterilainen kirkko (malagassiksi  Fiangonana Loterana Malagasy, FLM) on  kristillinen luterilainen kirkko. Se toimii Madagaskarissa ja Ranskassa. Kirkko on perustettu vuonna 1950, jolloin siihen liittyi 1800 luterilaista seurakuntaa Keski- ja Etelä-Madagaskarissa. Vanhin kirkon seurakunnista on perustettu 1800-luvun alkupuolella.
Kirkolla on lähes kolme miljoonaa jäsentä, mikä tekee siitä Madagaskarin kolmanneksi suurimman kirkon. Se oli vuonna 2008 maailman kahdeksanneksi suurin luterilainen kirkko. Sen menestys riippuu osittain sen kiinteästä yhteydestä Madagaskarin Fifohazana-kansallisuusliikkeeseen, joka on toiminut kirkon kautta 1900-luvulla. Useimmat kirkon tämänhetkisistä johtohenkilöistä toimivat myös Fifohazana-liikkeessä.
FLM:llä on laaja terveydenhoitojärjestelmä, johon kuuluu yhdeksän sairaalaa, SALFA-terveysasemaa. Kirkon SALFA-ohjelmassa kiinnitetään huomioita  lapsikuolleisuuden alentamiseen, perhesuunnitteluun ja AIDSin vastaiseen työhön.
Kirkon jäsenet tekevät lähetystyötä Kamerunissa ja Papua-Uudessa-Guineassa.
Organisaatio

Malagassin luterilainen kirkko on jaettu 20 synodiin, joita johtaa paikallisten seurakuntaneuvostolaisten valitsema presidentti. Kansallinen synodi on korkein päättävä elin, joka kokoontuu joka neljäs vuosi. Sen päätösvaltaan kuuluvat Jumalanpalvelusta, hengellistä elämää ja kirkon hallintoa ja organisaatiota koskevat asiat. Kirkon johtoryhmään (kirkkohallitus) kuuluu päätoiminen puheenjohtaja (presidentti) ja pääsihteeri, heidän varahenkilönsä sekä kirkon taloudenhoitaja.
Historia

Malagassin luterilainen kirkko sai alkunsa norjalaisten lähetyssaarnaajien työstä. Norjan lähetysseura aloitti työn Etelä-Madagaskarissa vuonna 1866. Amerikan luterilainen kirkko aloitti lähetystyön Koillis-Madagaskarissa parikymmentä vuotta myöhemmin vuonna 1888. Kirkko muodostettiin vuonna 1950. Perustamishetkellä kirkolla oli 18000 jäsentä, mutta kirkko alkoi nopeasti kasvaa.
Kirkko liittyi ensimmäisen lähetysmaiden kirkkona  Luterilaiseen maailmanliittoon. Malagassin luterilainen kirkko liittyi vuonna 1966 myös Kirkkojen maailmanneuvostoon. Lisäksi se on yleisafrikkalaisen kirkkojen konferenssin (engl.  All Africa Conference of Churches), Malagassin kristillisten kirkkojen neuvoston, Malagassin protestanttikirkkojen neuvoston jäsen.
Aiheesta muualla

Virallinen kotisivu (malagassiksi) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Malagasy Lutheran Church
Käännös suomeksi
Aivoriihi

Rautavaaran kunnan kehittämistä ideoidaan 1982.
Aivoriihi on ryhmätyömenetelmä, jossa pyritään tuottamaan lyhyessä ajassa mahdollisimman paljon tietoa ja ideoita. Ne kirjoitetaan ylös, ja niistä valitaan lopuksi käyttökelpoisimmat. Menetelmässä hyödynnetään vapaata ajatuksen juoksua ilman kritiikkiä, ja pyritään vapautumaan sovinnaisista ratkaisuista.
Aivoriihtä sovelletaan esimerkiksi spontaanissa ideoinnissa, uuden projektin käynnistämisessä sekä pohjana muille ryhmätyömentelmille.
Toteutus

Aivoriihen katsotaan toimivan parhaiten pienryhmissä, mutta sitä on mahdollista hyödyntää myös suuremmissa ryhmissä, etenkin jos osallistujat jaetaan ensin pienryhmiin. Tarvikkeina voidaan käyttää muistiinpanovälineitä kuten suuria paperiarkkeja ja kyniä sekä sinitarraa tai teippiä paperien kiinnittämiseksi seinälle.
Aivoriihen ohjaaja avaa aivoriihen esittelemällä ongelman. Ohjaaja pyrkii aivoriihen aikana varmistamaan, että kaikki osanottajat osallistuvat eikä kritiikkiä esitetä. Hän myös pitää huolta siitä, että ajatukset kirjataan huolellisesti ylös.
Jokainen aivoriihen osallistuja ryhtyy suullisesti ilmaisemaan vapaasti aivoriihessä käsiteltävästä aiheesta mieleen tulevia sanoja, ajatuksia ja ideoita, jotka kirjoitetaan kaikki ylös. Olennaista on vapaa ajatuksen juoksu, ei ilmaistujen ideoiden järkevyys tai käyttökelpoisuus. Tämän takana on se ajatus, että ilmaan heitetyt sanat ja ideat, vaikkakin sinänsä olisivatkin käyttökelvottomia, saattavat muodostaa uusia mielleyhtymiä, joista sitten jalostuu käyttökelpoisia ideoita.
Aivoriihen annetaan usein kestää pitkään, sillä sovinnaisista ratkaisuista vapautuminen sekä hyvien ja radikaalien ajatusten synty voi vaatia paljon aikaa.
Aivoriihen lopuksi siinä kerätyistä asioista ja ideoista valitaan tärkeimmät ja käyttökelpoisimmat työstettäväksi eteenpäin.
Aivoriihen voi toteuttaa myös kirjallisesti niin, että jokainen osallistuja kirjaa omia ratkaisuehdotuksiaan ylös, minkä jälkeen paperit pannaan kiertämään kommentointia ja jatkokehittelyä varten.
Edut

Aivoriihtä perustellaan teoreettisesti sillä, että toisten ihmisten läsnäololla ja ryhmäkeskustelulla oletetaan olevan vilkastuttava ja aktivoiva vaikutus, minkä arvellaan motivoivan osallistujia tehokkaampaan ideoiden tuottamiseen kuin yksin ollessa. Ryhmän on lisäksi helpompi tunnistaa aivoriihen lopuksi käyttökelvottomat ideat kuin yksin työskentelevän.
Huonot puolet

Useiden kokeellisten tutkimusten mukaan aivoriihi tuottaa vähemmän ja heikkolaatuisempia ideoita kuin mitä yksilöt tuottavat nimellisessä ryhmässä erikseen ideoiden. Aivoriihi tuottaa parempia ideoita vain silloin, kun ryhmä on pieni, ja ideat vain kirjoitetaan muistiin eikä niitä lausuta ääneen. Tämä johtuu siitä, että toisten osallistujien puheen kuuntelemisen on todettu häiritsevän osallistujien keskittymistä ideoiden tuottamiseen.
Aiheesta muualla

Kuvia tai muita tiedostoja aiheesta Aivoriihi Wikimedia Commonsissa
Istria

Istrian kartta nykyisillä valtiorajoilla.
Istria on niemimaa Adrianmeren pohjoisosassa. Suurin osa siitä on Kroatiaa; Slovenialle kuuluu viipale niemimaan pohjoisosasta ja Italialle samoin pieni alue. Aiemmin Itävalta-Unkarille kuulunut Istria liitettiin ensimmäisen maailmansodan jälkeen Italiaan, mutta toisen maailmansodan jälkeen pääosa niemimaasta liitettiin Jugoslaviaan. Suurimpia kaupunkeja ovat Pula Kroatian puolella ja Portorož Sloveniassa.
Istria muistuttaa maisemiltaan meren toisella puolella aukeavaa Italiaa, ja se on suosittu matkailukohde. Välimeren oloissa suhteellisen puhdas vesi houkuttaa ranta- ja purjehduslomailijoita, ja pitkä historia kulttuurimatkailijoita.
Porečin kaupunki Unescon maailmanperintökohteineen on suosittu matkailukohde.
Aiheesta muualla

Kuvia tai muita tiedostoja aiheesta Istria Wikimedia Commonsissa
Piemonte d’Istria Community (italiaksi)
Tero Kartastenpää

Tero Kartastenpää (s. 1978 Tampere) on suomalainen toimittaja. Hän työskentelee Helsingin Sanomissa.
Vuosina 2016–2019 Kartastenpää oli feministisen Tulva-lehden päätoimittaja. Hän on kirjoittanut Jani Timosen kanssa tietokirjan Provo opas – ärsyttämisen jalo taito (2014).
Kartastenpää on yksi kansainvälisen FAT-taidelehden perustajista. Hän on työskennellyt aikaisemmin muun muassa Aamulehdessä, Veli-lehdessä ja Ylellä. Hän on kirjoittanut vapaana kirjoittajana muun muassa Helsingin Sanomiin, Trendiin, Imageen ja Mondoon.
Kartastenpää on valmistunut filosofian maisteriksi Turun yliopiston mediatutkimuksesta. Hän on opiskellut myös naistutkimusta ja kulttuurihistoriaa.
Kartastenpää teki valokuvataiteilija Susanna Majurin työparina valokuva- ja videotaidetta vuosina 1998–2009. He kuvasivat yhdessä muun muassa PMMP:n levyn Veden varaan kannet. Kartastenpää oli yhdessä Kasino Creative Studion työryhmässä toteuttamassa vuoden 2010 Shanghain maailmannäyttelyyn kuvasarjaa HÄ? — Finnish–Chinese Visual Dictionary.
Aiheesta muualla

Kartastenpää Ylen Pressiklubissa (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Bryce Dallas Howard

| Bryce Dallas Howard |
| --- | --- |
 Howard vuonna 2010.
Henkilötiedot
Koko nimi:  Bryce Dallas Howard
Syntynyt: 2. maaliskuuta 1981 (ikä 43) Los Angeles, Kalifornia, Yhdysvallat
Puoliso:  Seth Gabel (2006–)
Lapset:  2
Näyttelijä
Taiteilijanimet:  Bryce Howard
Aktiivisena:  1989–
Merkittävät roolit:  Kylä Hämähäkkimies 3 Twilight – Epäilys Piiat Jurassic World
 Nimikirjoitus
Aiheesta muualla
brycedhoward.com
IMDb 
Elonet
AllMovie
Bryce Dallas Howard (s. 2. maaliskuuta 1981 Los Angeles, Kalifornia) on yhdysvaltalainen näyttelijä ja elokuvaohjaaja.
Tausta

Bryce Dallas Howard on vanhin näyttelijä-ohjaaja Ron Howardin ja Cheryl Howardin (o.s. Alley) neljästä lapsesta. Myös hänen setänsä Clint Howard ja isänisänsä Rance Howard ovat näyttelijöitä.
Hän syntyi Los Angelesissa, mutta varttui Greenwichin kaupungissa Connecticutissa ja Westchesterin piirikunnassa New Yorkissa. Valmistuttuaan high schoolista, hän alkoi opiskella näyttelemistä New Yorkin yliopiston Tisch School of the Artsissa. Hän suoritti tutkinnon Bachelor of Fine Arts (BFA) vuonna 2003.
Ura

Howard teki ensimmäiset elokuvaesiintymisensä isänsä ohjaamissa elokuvissa Perhe on paras (1989), Apollo 13 (1995) ja The Grinch (2000). Hän esitti sivuosaroolia, Heatheria, vuonna 2004 ensi-iltansa saaneessa, Alan Brownin ohjaamassa pienen budjetin elokuvassa The Book of Love, ja teki ensimmäisen pääosaroolinsa samana vuonna ilmestyneessä, M. Night Shyamalanin ohjaamassa elokuvassa Kylä, jossa hänellä on Ivy Walkerin osa. Hänen seuraavia elokuviaan olivat Lars von Trierin Manderlay vuodelta 2005 ja Shyamalanin Lady in the Water vuodelta 2006, joissa molemmissa hän esittää naispääosaa.
2000-vuosikymmenen lopulla Howard näytteli muun muassa vuoden 2007 elokuvassa Spider-Man 3 – Hämähäkkimies 3, jossa hän esittää Gwen Stacyä, ja vuoden 2009 elokuvassa Terminator – Pelastus, jossa hän esittää Kate Connoria, päähenkilö John Connorin vaimoa. Vuonna 2009 hänet valittiin näyttelemään Victoria-nimistä vampyyriä kolmannessa Twilight-elokuvassa Twilight – Epäilys, joka sai ensi-iltansa kesäkuussa 2010. Elokuvasarjan aiemmissa osissa hahmoa oli esittänyt Rachelle Lefevre. 2015 hän oli naispääosassa elokuvassa Jurassic World esittäen Claire Dearingiä, samoin kuin elokuvan jatko-osissa ja ääninäyttelijänä elokuvaan pohjautuvissa peleissä kuten Lego Jurassic World (2015) ja Jurassic World Evolution (2018) .
Elokuvanäyttelemisen lisäksi Howard on esiintynyt myös useissa teatterinäytelmissä. Vuonna 2003 hän näytteli Rosalindiä New Yorkin The Public Theaterissa esitetyssä Shakespearen näytelmässä Kuten haluatte, jonka ohjasi Erica Schmidt, ja hän uusi roolin vuonna 2006 valmistuneessa näytelmän elokuvasovituksessa, jonka ohjasi Kenneth Branagh. Hän sai elokuvasta Golden Globe -ehdokkuuden sarjassa paras naispääosa minisarjassa tai televisioelokuvassa. Muita näytelmiä, joissa hän on esiintynyt, ovat muun muassa Molièren Tartuffe ja Thornton Wilderin Meidän kaupunkimme.
Ohjaajana hänet tunnetaan mm. yhtenä Tähtien sota -saagan The Mandalorian -sarjan ohjaajista.
Yksityiselämä

Howard on ollut kesäkuusta 2006 lähtien naimisissa näyttelijä Seth Gabelin kanssa. Heillä on kaksi lasta, helmikuussa 2007 syntynyt poika ja tammikuussa 2012 syntynyt tytär.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat>  |
| --- | --- | --- | --- | --- |
| 1989 | Perhe on paras | Parenthood | punahiuksinen tyttö yleisössä |  |
| 1995 | Apollo 13 | Apollo 13 | tyttö keltaisessa mekossa |  |
| 2000 | The Grinch | How the Grinch Stole Christmas | yllättynyt Who |  |
| 2001 | Kaunis mieli | A Beautiful Mind | Harvardin opiskelija |  |
| 2004 | Kylä | The Village | Ivy Walker |  |
| 2004 | Book of Love | Book of Love | Heather |  |
| 2005 | Manderlay | Manderlay | Grace Margaret Mulligan |  |
| 2006 | Kuten haluatte | As You Like It | Rosalind |  |
| 2006 | Lady in the Water | Lady in the Water | Story |  |
| 2007 | Spider-Man 3 – Hämähäkkimies 3 | Spider-Man 3 | Gwen Stacy |  |
| 2008 | Kyyneltimantin katoaminen | The Loss of a Teardrop Diamond | Fisher Willow |  |
| 2009 | Terminator – Pelastus | Terminator Salvation | Katherine ”Kate” Brewster Connor |  |
| 2010 | Twilight – Epäilys | The Twilight Saga: Eclipse | Victoria |  |
| 2010 | Hereafter | Hereafter | Melanie |  |
| 2011 | Piiat | The Help | Hilly Holbrook |  |
| 2011 | 50/50 | 50/50 | Rachael |  |
| 2012 | Twilight – Aamunkoi, osa 2 | The Twilight Saga: Breaking Dawn – Part 2 | Victoria (vain lopputeksteissä) |  |
| 2015 | Jurassic World | Jurassic World | Claire Dearing |  |
| 2016 | Pete ja lohikäärme Elliott | Pete’s Dragon | Grace Meacham |  |
| 2016 | Gold | Gold | Kay |  |
| 2018 | Jurassic World: Kaatunut valtakunta | Jurassic World: Fallen Kingdom | Claire Dearing |  |
| 2019 | A Dog’s Way Home | A Dog’s Way Home | Bella (äänirooli) |  |
| 2019 | Rocketman | Rocketman | Sheila Dwight |  |
| 2022 | Jurassic World: Dominion | Jurassic World: Dominion | Claire Dearing |  |
| 2022 | Argylle | Argylle | Elly Conway |  |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2009 | Family Guy | Family Guy | useita äänirooleja | ”We Love You, Conrad” |
| 2014 | HitRecord on TV | HitRecord on TV | useita rooleja | 2 jaksoa |
| 2016 | Black Mirror | Black Mirror | Lacie Pound | ”Nosedive” |
| 2018 | Sukuvika | Arrested Development | itsenään | ”Emotional Baggage” |
| 2019– | The Mandalorian | The Mandalorian | – | ohjaaja; 3 jaksoa |
| 2022 | The Book of Boba Fett | The Book of Boba Fett | – | ohjaaja; jakso ”Osa 5: Mandalorialaisen paluu” |
| 2022 | Star Wars: Tales of the Jedi | Star Wars: Tales of the Jedi | Yaddle | äänirooli; jakso ”Sithlordi” |
| 2024 | Star Wars: Skeleton Crew | Star Wars: Skeleton Crew | – | ohjaaja; jakso ”Nolla ystävää taas” |
Aiheesta muualla

Kuvia tai muita tiedostoja aiheesta Bryce Dallas Howard Wikimedia Commonsissa
Bryce Dallas Howard Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Katalonia  Saksa  Israel  Yhdysvallat  Latvia  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie  Elonet 
Muut:  IdRef